CELEX: 32022R0853
Language: fi
Date: 2022-05-31 00:00:00
Title: Komission täytäntöönpanoasetus (EU) 2022/853, annettu 31 päivänä toukokuuta 2022, täytäntöönpanoasetuksen (EU) 2018/2019 ja täytäntöönpanoasetuksen (EU) 2019/2072 muuttamisesta Hondurasista, Meksikosta, Sri Lankasta ja Thaimaasta peräisin olevien lajin Momordica charantia L. hedelmien osalta

1.6.2022   
               
               
                  FI
               
               
                  Euroopan unionin virallinen lehti
               
               
                  L 150/62
               
            
         KOMISSION TÄYTÄNTÖÖNPANOASETUS (EU) 2022/853,
         annettu 31 päivänä toukokuuta 2022,
         täytäntöönpanoasetuksen (EU) 2018/2019 ja täytäntöönpanoasetuksen (EU) 2019/2072 muuttamisesta Hondurasista, Meksikosta, Sri Lankasta ja Thaimaasta peräisin olevien lajin Momordica charantia L. hedelmien osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 4 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2018/2019 (2) vahvistetaan alustavan riskinarvioinnin perusteella luettelo vakavan riskin kasveista, kasvituotteista ja muista tavaroista.
                  
               
                     (2)
                  
                  
                     Komission täytäntöönpanoasetuksessa (EU) 2018/2018 (3) vahvistetaan erityiset säännöt menettelystä, jota on noudatettava asetuksen (EU) 2016/2031 42 artiklan 4 kohdassa tarkoitetun riskinarvioinnin tekemiseksi vakavan riskin kasveille, kasvituotteille ja muille tavaroille.
                  
               
                     (3)
                  
                  
                     Alustavan riskinarvioinnin perusteella täytäntöönpanoasetuksen (EU) 2018/2019 liitteeseen sisällytettiin vakavan riskin kasveina Momordica L. -kasvien hedelmät, jotka ovat peräisin sellaisista kolmansista maista tai niiden alueilta, joilla tiedetään esiintyvän Thrips palmi Karny -kasvintuhoojaa ja joilla kyseisen kasvintuhoojan hallintatoimenpiteet ovat puutteelliset.
                  
               
                     (4)
                  
                  
                     Meksiko toimitti 13 päivänä marraskuuta 2019 komissiolle pyynnön, joka koski lajin Momordica charantia L. hedelmien vientiä unioniin. Pyynnön tueksi esitettiin asiaa koskevat tekniset asiakirjat.
                  
               
                     (5)
                  
                  
                     Honduras, Sri Lanka ja Thaimaa toimittivat 27 päivänä marraskuuta 2019 komissiolle pyynnön, joka koski lajin Momordica charantia L. hedelmien vientiä unioniin. Pyyntöjen tueksi esitettiin asiaa koskevat tekniset asiakirjat.
                  
               
                     (6)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 31 päivänä joulukuuta 2020 tieteellisen lausunnon Meksikosta (4), Hondurasista (5), Sri Lankasta (6) ja Thaimaasta (7) peräisin oleviin lajin Momordica charantia L. hedelmiin liittyvästä hyödykkeen riskinarvioinnista. Näissä lausunnoissa analysoitiin huolta aiheuttavana kasvintuhoojana ainoastaan Thrips palmi Karnya. Elintarviketurvallisuusviranomainen arvioi asiakirja-aineistoissa kyseisen kasvintuhoojan osalta kuvatut riskinvähentämistoimenpiteet sekä sen, millä todennäköisyydellä kyseisestä kasvintuhoojaa ei esiinny.
                  
               
                     (7)
                  
                  
                     Kyseisten lausuntojen perusteella lajin Momordica charantia L. hedelmien tuonnista Hondurasista, Meksikosta, Sri Lankasta ja Thaimaasta unioniin aiheutuvaan kasvinterveysriskiin voidaan vaikuttaa soveltamalla kasvinterveyteen liittyviä tuontivaatimuksia, joilla voidaan varmistaa, että kyseinen riski saadaan laskettua hyväksyttävälle tasolle ja pidettyä sillä. Sen vuoksi kyseisistä maista peräisin olevat lajin Momordica charantia L. hedelmät olisi poistettava täytäntöönpanoasetuksen (EU) 2018/2019 liitteessä olevasta vakavan riskin kasvien, kasvituotteiden ja muiden tavaroiden luettelosta.
                  
               
                     (8)
                  
                  
                     Sri Lankan soveltamia riskinhallintatoimenpiteitä pidetään riittävinä pitämään kyseisestä maasta peräisin olevien lajin Momordica charantia L. hedelmien tuonnista unioniin aiheutuva kasvinterveysriski hyväksyttävällä tasolla.
                  
               
                     (9)
                  
                  
                     Komissio katsoo, että Hondurasin, Meksikon ja Thaimaan asiakirja-aineistoissa ehdottamat riskinhallintatoimenpiteet eivät yksinään riitä laskemaan kyseisistä maista peräisin olevien lajin Momordica charantia L. hedelmien tuonnista unioniin aiheutuvaa kasvinterveysriskiä hyväksyttävälle tasolle. Sen vuoksi kyseisistä maista peräisin olevien lajin Momordica charantia L. hedelmien tuonnin unioniin olisi täytettävä erityiset tuontivaatimukset: kyseisten hedelmien olisi oltava peräisin kasvintuhoojista vapaalta alueelta tai fyysisesti täysin suojatusta tuotantotilasta tai tuotantotilasta, jossa on toteutettu useita kyseisten hedelmien tuotantoa, käsittelyä ja tarkastusta koskevia toimenpiteitä.
                  
               
                     (10)
                  
                  
                     Koska Thrips palmi Karny sisältyy unionikaranteenituhoojana komission täytäntöönpanoasetuksen (EU) 2019/2072 (8) liitteessä II olevaan luetteloon ja kyseisen täytäntöönpanoasetuksen liitteessä VII olevassa 71 kohdassa säädetään kaikista kolmansista maista peräisin olevia suvun Momordica L. kasvien hedelmiä koskevista erityisistä tuontivaatimuksista, täytäntöönpanoasetuksen (EU) 2019/2072 liitteeseen VII olisi lisättävä erityiset tuontivaatimukset Hondurasista, Meksikosta, Sri Lankasta ja Thaimaasta peräisin oleville lajin Momordica charantia L. hedelmille.
                  
               
                     (11)
                  
                  
                     Sen vuoksi täytäntöönpanoasetuksia (EU) 2018/2019 ja (EU) 2019/2072 olisi muutettava.
                  
               
                     (12)
                  
                  
                     Terveys- ja kasvinsuojelutoimista tehdystä Maailman kauppajärjestön sopimuksesta (9) johtuvien Euroopan unionin velvoitteiden noudattamiseksi Hondurasista, Meksikosta, Sri Lankasta ja Thaimaasta peräisin olevien lajin Momordica charantia L. hedelmien tuontia olisi jatkettava mahdollisimman pian. Sen vuoksi tämän asetuksen olisi tultava voimaan kolmantena päivänä sen jälkeen, kun se on julkaistu.
                  
               
                     (13)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2018/2019 muuttaminen
            Muutetaan täytäntöönpanoasetuksen (EU) 2018/2019 liite tämän asetuksen liitteen I mukaisesti.
         
         
            2 artikla
            Täytäntöönpanoasetuksen (EU) 2019/2072 muuttaminen
            Muutetaan täytäntöönpanoasetuksen (EU) 2019/2072 liite VII tämän asetuksen liitteen II mukaisesti.
         
         
            3 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2018/2019, annettu 18 päivänä joulukuuta 2018, väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten (EUVL L 323, 19.12.2018, s. 10).
         
            (3)  Komission täytäntöönpanoasetus (EU) 2018/2018, annettu 18 päivänä joulukuuta 2018, Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä (EUVL L 323, 19.12.2018, s. 7).
         
            (4)  EFSA PLH Panel (EFSAn kasvinsuojelulautakunta), 2021. Scientific Opinion on the Commodity risk assessment of Momordica charantia fruits from Mexico. EFSA Journal 2021;19(2):6398, s. 37 https://doi.org/10.2903/j.efsa.2021.6398
         
            (5)  EFSA PLH Panel (EFSAn kasvinsuojelulautakunta), 2021. Scientific Opinion on the commodity risk assessment of Momordica charantia fruits from Honduras. EFSA Journal 2021;19(2):6395, s. 34, https://doi.org/10.2903/j.efsa.2021.6395
         
            (6)  EFSA PLH Panel (EFSAn kasvinsuojelulautakunta), 2021. Commodity risk assessment of Momordica charantia fruits from Sri Lanka. EFSA Journal 2021;19 (2):6397, s. 35, https://doi.org/10.2903/j.efsa.2021.6397
         
            (7)  EFSA PLH Panel (EFSAn kasvinsuojelulautakunta), 2021. Scientific Opinion on the commodity risk assessment of Momordica charantia fruits from Thailand. EFSA Journal 2021;19(2):6399, s. 33, https://doi.org/10.2903/j.efsa.2021.6399
         
            (8)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
         
            (9)  Terveys- ja kasvinsuojelutoimia koskeva Maailman kauppajärjestön sopimus (SPS-sopimus), https://www.wto.org/english/tratop_e/sps_e/spsagr_e.htm
      
      
         
            LIITE I
            Korvataan täytäntöönpanoasetuksen (EU) 2018/2019 liitteessä olevan 3 kohdan taulukon toisessa sarakkeessa ”Kuvaus” oleva teksti seuraavasti:
            
               ”Momordica L., lukuun ottamatta Hondurasista, Meksikosta, Sri Lankasta ja Thaimaasta peräisin olevia lajin Momordica charantia L. hedelmiä”
            
         
      
      
         
            LIITE II
            Muutetaan täytäntöönpanoasetuksen (EU) 2019/2072 liite VII seuraavasti:
            
                        a)
                     
                     
                        Korvataan 71 kohta seuraavasti:
                        
                                     
                                 
                                 
                                    Kasvit, kasvituotteet ja muut tavarat
                                 
                                 
                                    CN-koodit
                                 
                                 
                                    Alkuperä
                                 
                                 
                                    Erityiset vaatimukset
                                 
                              
                                    ”71
                                 
                                 
                                    Suvun Momordica L. kasvien hedelmät, lukuun ottamatta Hondurasista, Meksikosta, Sri Lankasta ja Thaimaasta peräisin olevia lajin Momordica charantia L. hedelmiä”
                                 
                                 
                                    ex 0709 99 90 
                                 
                                 
                                    Kolmannet maat
                                 
                                 
                                    Virallinen lausunto siitä, että hedelmät ovat peräisin
                                    
                                                a)
                                             
                                             
                                                maasta, joka on tunnustettu vapaaksi Thrips palmi Karny -kasvintuhoojasta kansainvälisten kasvinsuojelutoimenpiteitä koskevien standardien mukaisesti, edellyttäen että asianomaisen kolmannen maan kansallinen kasvinsuojeluelin on ilmoittanut komissiolle tämän kasvintuhoojan osalta vapaasta asemasta ennakolta kirjallisesti,
                                                tai
                                             
                                          
                                                b)
                                             
                                             
                                                alueelta, jonka alkuperämaan kansallinen kasvinsuojeluelin on vahvistanut vapaaksi Thrips palmi Karny -kasvintuhoojasta kasvinsuojelutoimenpiteitä koskevien kansainvälisten standardien mukaisesti ja joka ilmoitetaan kasvinterveystodistuksessa, edellyttäen että asianomaisen kolmannen maan kansallinen kasvinsuojeluelin on ilmoittanut komissiolle tämän kasvintuhoojan osalta vapaasta asemasta ennakolta kirjallisesti.”
                                             
                                          
                              
                  
                        b)
                     
                     
                        Lisätään 71 ja 72 kohdan väliin 71.1 kohta seuraavasti:
                        
                                    ”71.1
                                 
                                 
                                    Lajin Momordica charantia L. hedelmät
                                 
                                 
                                    ex 0709 99 90 
                                 
                                 
                                    Honduras, Meksiko, Sri Lanka ja Thaimaa
                                 
                                 
                                    Virallinen lausunto siitä, että hedelmät
                                    
                                                a)
                                             
                                             
                                                ovat peräisin alueelta, jonka alkuperämaan kansallinen kasvinsuojeluelin on vahvistanut vapaaksi Thrips palmi Karny -kasvintuhoojasta kasvinsuojelutoimenpiteitä koskevien kansainvälisten standardien mukaisesti ja joka ilmoitetaan kasvinterveystodistuksessa, edellyttäen että asianomaisen kolmannen maan kansallinen kasvinsuojeluelin on ilmoittanut komissiolle tämän kasvintuhoojan osalta vapaasta asemasta ennakolta kirjallisesti,
                                                tai
                                             
                                          
                                                b)
                                             
                                             
                                                ovat peräisin tuotantotilasta, joka on fyysisesti suojattu Thrips palmi Karny -kasvintuhoojalta, ja niiden on välittömästi ennen vientiä tehdyssä edustavan näytteen virallisessa tarkastuksessa todettu olevan vapaita kyseisestä kasvintuhoojasta ja/tai sen oireista kansainvälisen standardin ISPM31 (1) mukaisesti,
                                                ja
                                                on käsitelty ja pakattu siten, että Thrips Palmi Karny -kasvintuhoojan aiheuttama saastuminen estetään tuotantotilasta poistumisen jälkeen,
                                                ja
                                                jäljitettävyyttä koskevat tiedot ilmoitetaan kasvinterveystodistuksessa.
                                                tai
                                             
                                          
                                                c)
                                             
                                             
                                                on tuotettu noudattaen tehokasta järjestelmäpohjaista lähestymistapaa, jolla varmistetaan niiden olevan vapaita Thrips palmi Karny -kasvintuhoojasta ja joka kattaa ainakin kaikkien seuraavien vaatimusten täyttymisen:
                                                
                                                            i)
                                                         
                                                         
                                                            tuotantotilassa
                                                            
                                                                        —
                                                                     
                                                                     
                                                                        on liima-ansoja, joiden avulla Thrips palmi Karny -kasvintuhoojat voidaan havaita koko tuotantosyklin aikana,
                                                                     
                                                                  
                                                                        —
                                                                     
                                                                     
                                                                        on tehty tarkastukset vähintään kolme kertaa viikossa, ja tuotantotilan on todettu olevan vapaa oireista ja/tai huolta aiheuttavasta kasvintuhoojasta koko tuotantosyklin ajan; jos epäillään Thrips palmi Karny -kasvintuhoojan esiintymistä, on suoritettu asianmukaiset käsittelyt sen varmistamiseksi, että kyseistä kasvintuhoojaa ei esiinny,
                                                                     
                                                                  
                                                                        —
                                                                     
                                                                     
                                                                        on toteutettu tehokasta rikkakasvien torjuntaa Thrips palmi Karny -kasvintuhoojan vaihtoehtoisten isäntäkasvien hävittämiseksi ja
                                                                     
                                                                  
                                                      
                                                            ii)
                                                         
                                                         
                                                            hedelmiin on sovellettu tehokkaita viljelyksellisiä torjuntatoimenpiteitä Thrips palmi Karny -kasvintuhoojaa vastaan, ja asianomaisen kolmannen maan kansallinen kasvinsuojeluelin on ilmoittanut näistä toimenpiteistä komissiolle etukäteen kirjallisesti ja
                                                         
                                                      
                                                            iii)
                                                         
                                                         
                                                            korjatut hedelmät on
                                                            
                                                                        —
                                                                     
                                                                     
                                                                        käsitelty ja kuljetettu pakkaamoihin siten, että niiden saastuminen estetään tuotantotilasta poistumisen jälkeen,
                                                                     
                                                                  
                                                                        —
                                                                     
                                                                     
                                                                        harjattu ja pesty desinfiointiainetta sisältävällä vedellä sen varmistamiseksi, että ne ovat vapaita aikuisista Thrips palmi Karny -kasvintuhoojista ja niiden toukista,
                                                                     
                                                                  
                                                                        —
                                                                     
                                                                     
                                                                        käsitelty ja pakattu siten, että niiden saastuminen estetään pakkaamosta poistumisen jälkeen,
                                                                     
                                                                  
                                                                        —
                                                                     
                                                                     
                                                                        välittömästi ennen vientiä tehdyssä edustavan näytteen virallisessa tarkastuksessa todettu olevan vapaita Thrips palmi Karny -kasvintuhoojan oireista kansainvälisen standardin ISPM31 mukaisesti,
                                                                     
                                                                  
                                                      
                                                            iv)
                                                         
                                                         
                                                            jäljitettävyyttä koskevat tiedot ilmoitetaan kasvinterveystodistuksessa.
                                                         
                                                      
                                          
                              
                  
               (1)  ISPM 31. Methodologies for sampling of consignments (fao.org)”